
    R E P U B L I K A  H R V A T S K A
 KRAPINSKO-ZAGORSKA ŽUPANIJA
              OPĆINA PETROVSKO 
                OPĆINSKO VIJEĆE
KLASA: …………………..
URBROJ: …………………
Petrovsko, …………………  2026.

Na temelju članka 37. stavka 1. Zakona o dadiljama („Narodne novine“ broj 37/13. i 98/19.), članka 11. Odluke o sufinanciranju djelatnosti dadilja na području općine Petrovsko („Službeni glasnik Krapinsko-zagorske županije“ broj 4/26) i članka 15. Statuta Općine Petrovsko („Službeni glasnik Krapinsko-zagorske županije“ broj 21/21) Općinsko vijeće Općine Petrovsko na …… sjednici održanoj …….. 2026. godine donijelo je  

ODLUKU
o II izmjeni Odluke o sufinanciranju djelatnosti dadilja na području Općine Petrovsko

Članak 1.

U Odluci o sufinanciranju djelatnosti dadilja na području općine Petrovsko („Službeni glasnik Krapinsko-zagorske županije“ broj 4/26, u daljnjem tekstu: Odluka) u članku 3. stavak 1. mijenja se i glasi:

(1)“Roditelji koji koriste usluge dadilje, koja ima sjedište na području općine Petrovsko, imaju pravo na sufinanciranje 55 % ekonomske cijene usluge dadilje.“

OBRAZLOŽENJE

1. PRAVNI TEMELJ ZA DONOŠENJE AKTA
Materijalno pravni temelj za donošenje akta proizlazi iz čl. 19. st.1. Zakona o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19, 144/20) kojim je propisano da predstavničko tijelo uređuje pitanja iz svog samoupravnog djelokruga, među kojima su i ona u području odgoja, dok ovlast Općinskog vijeća za donošenje istog akta proizlazi iz odredbe članka 15. Statuta Općine Petrovsko („Službeni glasnik Krapinsko-zagorske županije“ broj 21/21).

2. PRIKAZ STANJA I RAZLOZI ZA DONOŠENJE AKTA

Odlukom o izmjenama Odluke o sufinanciranju djelatnosti dadilja na području Općine Petrovsko (1. izmjenama) nastojalo se postići pravednije i ujednačenije sufinanciranje troškova skrbi za djecu koja koriste usluge dadilja, odnosno osigurati usporedivu razinu potpore roditeljima djece koja, zbog nedostatnih kapaciteta dječjih vrtića, nisu u mogućnosti ostvariti pravo na smještaj u vrtić. Međutim, u primjeni se pokazalo da postojeći način sufinanciranja više ne ostvaruje u potpunosti navedenu svrhu budući da dovodi do nejednakog tretmana korisnika usluga dadilja u odnosu na korisnike usluga dječjih vrtića zbog činjenice da su u međuvremenu određeni dječji vrtići koje Općina Petrovsko sufinancira značajno povećali cijene svojih usluga, zbog čega bi primjena kriterija najniže cijene usluge dječjeg vrtića (od svih onih koje Općina Petrovsko sufinancira) kao osnove za određivanje sufinanciranja dadilja u praksi dovela do toga da roditelji djece koja, zbog nedostatka kapaciteta, nisu u mogućnosti ostvariti upis u dječje vrtiće i stoga koriste usluge dadilja, ostvaruju znatno manji iznos sufinanciranja u odnosu na roditelje djece koja pohađaju dječje vrtiće.
Takvim bi se načinom primjene narušila svrha zbog koje su izmjene i donesene, odnosno cilj jednakog i ravnomjernog sudjelovanja u troškovima skrbi za djecu. Stoga se predlaže povećanje visine sufinanciranja kako bi se osigurala primjerenija razina potpore roditeljima djece koja koriste usluge dadilja, odnosno kako bi se i djeci koja pohađaju program dječjeg vrtića i djeci koja pohađaju program obrta za čuvanje djece (dadilja) osigurao jednak tretman kroz jednaki postotak sufinanciranja. Predloženom Odlukom mijenja se isključivo odredba koja uređuje visinu sufinanciranja, dok ostale odredbe Odluke o sufinanciranju djelatnosti dadilja, uključujući odredbe izmijenjene Odlukom o izmjenama Odluke o sufinanciranju djelatnosti dadilja na području Općine Petrovsko, ostaju nepromijenjene i nastavljaju se primjenjivati.

3. PRIJEDLOG AKTA
Tekst nacrta Odluke dostavlja se u privitku.

